stanford-oval/wikipedia huggingface dataset:
รายชื่อคณะนิติศาสตร์ในประเทศไทย
ดูเพิ่ม

รายชื่อสถาบันการศึกษาที่เนติบัณฑิตยสภารับรองในปัจจุบัน
| ด ค กรายชื่อโรงเรียนกฎหมายในประเทศไทย  |
| --- | --- | --- |
| มหาวิทยาลัยในกำกับของรัฐ | เกษตรศาสตร์ (บางเขน) •  เกษตรศาสตร์ (เฉลิมพระเกียรติ) • ขอนแก่น (นิติศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • แม่ฟ้าหลวง • ทักษิณ • ธรรมศาสตร์ • บูรพา • พะเยา • วลัยลักษณ์ • สงขลานครินทร์ • สวนดุสิต |  |
| มหาวิทยาลัยของรัฐ | นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี |  |
| มหาวิทยาลัยราชภัฎ | กำแพงเพชร • เชียงราย • นครราชสีมา • บุรีรัมย์ • เพชรบูรณ์• ร้อยเอ็ด  • มหาสารคาม • สุราษฎร์ธานี • หมู่บ้านจอมบึง • อุดรธานี  • อุบลราชธานี |  |
| มหาวิทยาลัยเอกชน | กรุงเทพ • เกริก • เกษมบัณฑิต • เจ้าพระยา • เซนต์จอห์น • ธุรกิจบัณฑิตย์ • ปทุมธานี • พายัพ • ภาคกลาง • ภาคตะวันออกเฉียงเหนือ • โยนก • รังสิต • รัตนบัณฑิต • ราชธานี • วงษ์ชวลิตกุล • เวสเทิร์น • ศรีปทุม • สยาม • หอการค้าไทย • หัวเฉียวเฉลิมพระเกียรติ • หาดใหญ่ • อัสสัมชัญ • อีสเทิร์นเอเชีย • เอเชียอาคเนย์ • นอร์ท-เชียงใหม่ • ฟาฏอนี |  |
รายชื่อ • หมวดหมู่ • โครงการ • สถานีย่อย
| ด ค ก คณะในมหาวิทยาลัยไทย |
| --- | --- |
วิทยาศาสตร์   และเทคโนโลยี: เกษตรศาสตร์ • ครุศาสตร์อุตสาหกรรม • เทคโนโลยี • เทคโนโลยีสารสนเทศ • ประมง • วิทยาศาสตร์ • วิศวกรรมศาสตร์ • สิ่งแวดล้อม
วิทยาศาสตร์สุขภาพ: กายภาพบำบัด • การแพทย์แผนไทย • ทันตแพทยศาสตร์ • เทคนิคการแพทย์ • แพทยศาสตร์ • พยาบาลศาสตร์ • เภสัชศาสตร์ • สหเวชศาสตร์ • สัตวแพทยศาสตร์ • สาธารณสุขศาสตร์
สังคมศาสตร์   และมนุษยศาสตร์: การท่องเที่ยวและการบริการ • นิติศาสตร์ • นิเทศศาสตร์ • บริหารธุรกิจและการบัญชี • มนุษยศาสตร์ • รัฐศาสตร์ • ศิลปกรรมศาสตร์ • ศึกษาศาสตร์ • เศรษฐศาสตร์ • สถาปัตยกรรมศาสตร์ • สังคมศาสตร์
รายชื่อ • หมวดหมู่ • โครงการ • สถานีย่อย
การสมรสเพศเดียวกันในไทย

ประเทศไทยได้รับรองการสมรสเพศเดียวกันตั้งแต่วันที่ 23 มกราคม พ.ศ. 2568 เป็นต้นไป ก่อนหน้านั้นมีความพยายามเสนอร่างกฎหมายหลายฉบับเพื่อให้เกิดการรับรองดังกล่าวมาตั้งแต่ พ.ศ. 2555 แต่ไม่ผ่านความเห็นชอบของรัฐสภา จนกระทั่ง พ.ศ. 2567 ร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์เพื่อให้บรรลุผลดังกล่าวจึงได้รับความเห็นชอบจากรัฐสภา
ร่างพระราชบัญญัตินี้ได้เสียงสนับสนุนจากรัฐบาลและพรรคฝ่ายค้านหลัก หลังจากเสนอขึ้นในเดือนพฤศจิกายน พ.ศ. 2566 และผ่านความเห็นชอบของสภาผู้แทนราษฎรไทยเมื่อวันที่ 27 มีนาคม พ.ศ. 2567 ด้วยคะแนน 400 ต่อ 10 เสียง จากนั้นได้รับความเห็นชอบของวุฒิสภาไทยเมื่อวันที่ 18 มิถุนายน พ.ศ. 2567 ด้วยคะแนน 130 ต่อ 4 เสียง งดออกเสียง 18 เสียง นายกรัฐมนตรีจึงนำขึ้นทูลเกล้าฯ ถวายต่อพระมหากษัตริย์เพื่อทรงลงพระปรมาภิไธยและประกาศในราชกิจจานุเบกษา ร่างพระราชบัญญัตินี้แก้ไขเพิ่มเติมประมวลกฎหมายแพ่งและพาณิชย์ โดยเปลี่ยนคำว่า "ชายและหญิง" และ "สามีและภรรยา" เป็นคำว่า "บุคคล" และ "คู่สมรส" ทั้งอนุญาตให้คู่รักเพศเดียวกันสามารถรับบุตรบุญธรรมร่วมกันได้
ร่างพระราชบัญญัติดังกล่าวประกาศในราชกิจจานุเบกษาเมื่อวันที่ 24 กันยายน พ.ศ. 2567 และมาตรา 2 ของพระราชบัญญัติระบุว่า พระราชบัญญัตินี้ให้ใช้บังคับเมื่อพ้นกำหนด 120 วัน "นับแต่วันประกาศในราชกิจจานุเบกษา" แต่ศาลยุติธรรมส่งหนังสือเวียนว่า ต้องเริ่มนับตั้งแต่วันถัดมา คึอ 25 กันยายน พ.ศ. 2567 ทำให้พระราชบัญญัตินี้มีผลใช้บังคับตั้งแต่วันที่ 23 มกราคม พ.ศ. 2568 เป็นต้นไป เมื่อพระราชบัญญัตินี้มีผลใช้บังคับแล้ว ประเทศไทยจึงกลายเป็นประเทศแรกในเอเชียตะวันออกเฉียงใต้และเป็นประเทศที่สองในเอเชียที่ทำให้การแต่งงานของคนเพศเดียวกันถูกต้องตามกฎหมาย ต่อจากไต้หวัน
การจดทะเบียนคู่ชีวิตเพศเดียวกัน

ในเดือนธันวาคม พ.ศ. 2555 รัฐบาลได้จัดตั้งคณะกรรมการเพื่อร่างกฎหมายที่ให้การยอมรับทางกฎหมายสำหรับคู่รักเพศเดียวกันในรูปแบบของการอยู่กินด้วยกัน ปีต่อมา กรมคุ้มครองสิทธิและเสรีภาพ กระทรวงยุติธรรม และคณะกรรมาธิการกฎหมาย ยุติธรรม และสิทธิมนุษยชนของรัฐสภา ได้จัดให้มีการประชาพิจารณ์เกี่ยวกับร่างกฎหมายคู่ชีวิตเป็นครั้งแรก ซึ่งร่างโดยพลตำรวจเอก วิรุณ เผื่อแสน ประธานคณะกรรมาธิการ
ในปี พ.ศ. 2557 ร่างพระราชบัญญัติคู่ชีวิตได้รับการสนับสนุนจากทั้งสองฝ่ายในสภาผู้แทนราษฎร แต่ต้องหยุดชะงักลงเนื่องจากความไม่สงบทางการเมืองในประเทศ ในช่วงครึ่งหลังของปี 2557 มีรายงานว่าจะมีการเสนอร่างพระราชบัญญัติที่เรียกว่า "พระราชบัญญัติคู่ชีวิต" ต่อ รัฐสภาไทย ที่ได้รับการแต่งตั้งโดยรัฐบาลทหาร ซึ่งจะให้สิทธิบางประการแก่คู่รักเพศเดียวกันเช่นเดียวกับการสมรสต่างเพศ แต่ถูกวิพากษ์วิจารณ์จากการเพิ่มอายุขั้นต่ำในการสมรสจาก 17 ปี เป็น 20 ปี และไม่ให้สิทธิในการรับบุตรบุญธรรม
ในปี พ.ศ. 2560 เจ้าหน้าที่ของรัฐไทยตอบรับคำร้องที่ลงนามโดยประชาชน 60,000 คน เรียกร้องให้มีคู่ครองคู่เพศเดียวกัน ปิติกานต์ สิทธิเดช อธิบดีกรมคุ้มครองสิทธิและเสรีภาพ กระทรวงยุติธรรม ยืนยันว่าทางกรมได้รับคำร้องแล้ว และจะทำทุกอย่างเท่าที่ทำได้เพื่อให้กฎหมายผ่านการพิจารณาโดยเร็วที่สุด กระทรวงยุติธรรมจัดประชุมเมื่อวันที่ 4 พฤษภาคม พ.ศ. 2561 เพื่อเริ่มหารือเกี่ยวกับร่างร่างพระราชบัญญัติคู่ชีวิต ซึ่งมีชื่อว่า "ร่างพระราชบัญญัติการจดทะเบียนคู่ชีวิตเพศเดียวกัน" ภายใต้ข้อเสนอดังกล่าว คู่รักเพศเดียวกันจะสามารถจดทะเบียนเป็น "คู่ชีวิต" ได้ และจะได้รับสิทธิบางประการเช่นเดียวกับคู่รักต่างเพศ ร่างกฎหมายดังกล่าวได้รับการหารือในการประชาพิจารณ์ระหว่างวันที่ 12 ถึง 16 พฤศจิกายน โดยมีผู้รายงานว่า 98% แสดงการสนับสนุนกฎหมายดังกล่าว เมื่อวันที่ 25 ธันวาคม 2561 คณะรัฐมนตรีมีมติเห็นชอบร่างพระราชบัญญัตินี้
เมื่อวันที่ 8 กรกฎาคม พ.ศ. 2563 คณะรัฐมนตรีได้อนุมัติร่างพระราชบัญญัติฉบับใหม่และนำเสนอใน รัฐสภา แต่ก็ไม่ได้รับมติเห็นชอบก่อนสิ้นปีดังกล่าว
เมื่อวันที่ 14 กุมภาพันธ์ พ.ศ. 2566 เขตดุสิต กรุงเทพมหานคร กลายเป็นเขตอำนาจแห่งแรกใน ประเทศไทย ที่ออกหนังสือรับรองการเป็นคู่ชีวิตซึ่งไม่มีข้อผูกมัดทางกฎหมายแก่คู่รักเพศเดียวกัน
พัฒนาการของการสมรสเพศเดียวกันในไทย

ในปี 2471 มีการจัดงานวิวาห์ระหว่างหญิงด้วยกัน บริเวณย่านธนบุรี ระหว่างนางช้อย เจ้าบ่าว และนางสาวถม เจ้าสาว หนังสือพิมพ์หลายฉบับนำเสนอข่าวนี้โดยพาดหัวทำนองว่าเป็น "วิวาห์ลักเพศ" ภายหลังงานวิวาห์ประมาณเดือนกว่า นางช้อยถูกยิงเสียชีวิต
ในเดือนกันยายน พ.ศ. 2554 คณะกรรมการสิทธิมนุษยชนแห่งชาติ (กสม.) และเครือข่ายความหลากหลายทางเพศ ซึ่งเป็นองค์กรพัฒนาเอกชน ได้เสนอร่างกฎหมายว่าด้วยการสมรสของคนเพศเดียวกัน พร้อมขอการสนับสนุนกฎหมายดังกล่าวจากรัฐบาลไทย
ในเดือนกันยายน พ.ศ. 2556 บางกอกโพสต์ รายงานว่าเมื่อสองปีก่อนหน้านั้น ความพยายามของนที ธีระโรจนพงษ์ ประธานกลุ่มเกย์การเมืองแห่งประเทศไทย ที่จะจดทะเบียนสมรสกับคู่ครองชายของเขานั้น ถูกปฏิเสธ
ในเดือนมิถุนายน พ.ศ. 2563  ธัญวัจน์ กมลวงศ์วัฒน์ รองหัวหน้าพรรคก้าวไกล เสนอร่างกฎหมายที่ทำให้การแต่งงานของคนเพศเดียวกันถูกต้องตามกฎหมาย การประชาพิจารณ์เกี่ยวกับร่างกฎหมายดังกล่าวมีขึ้นเมื่อวันที่ 2 กรกฎาคม
ในปี พ.ศ. 2565 ร่างกฎหมายกลุ่มหนึ่งเกี่ยวกับการสมรสระหว่างเพศเดียวกันผ่านการพิจารณาของรัฐสภาไทยเป็นครั้งแรก อันรวมถึงร่างกฎหมายความเท่าเทียมในการสมรสที่เสนอโดยพรรคก้าวไกลซึ่งเป็นฝ่ายค้านในขณะนั้น โดยจะแก้ไขกฎหมายการสมรสในปัจจุบันให้รวมคู่รักทุกเพศทุกวัย และร่างพระราชบัญญัติความเท่าเทียมในการสมรสที่รัฐบาลเสนอ ซึ่งจะแยกความเป็นคู่ชีวิตออกเป็นหมวดหมู่แยกต่างหากแทน โดยให้สิทธิบางส่วนเสมอกับคู่รักที่เป็นชายและหญิงตามเพศกำเนิด แต่ไม่ใช่สิทธิทั้งหมดที่คู่สมรสตามร่างกฎหมายนี้จะได้รับ แม้จะมีการแก้ไขหลายครั้ง แต่ก็ไม่มีร่างกฎหมายใดผ่านรัฐสภาก่อนที่จะมีการยุบสภาและเลือกตั้งทั่วไปในปีถัดมา
ในเดือนพฤศจิกายน พ.ศ. 2566 เศรษฐา ทวีสิน นายกรัฐมนตรีในขณะนั้นจากพรรคเพื่อไทย ประกาศว่า คณะรัฐมนตรีได้อนุมัติร่างกฎหมายการแต่งงานของคนเพศเดียวกัน ซึ่งรัฐสภาเริ่มอภิปรายเมื่อวันที่ 21 ธันวาคม ปีเดียวกัน นอกจากร่างพระราชบัญญัติฉบับของรัฐบาลแล้ว ยังมีการพิจารณาเพิ่มเติมอีก 3 ฉบับโดยพรรคก้าวไกล, พรรคประชาธิปัตย์ และภาคประชาสังคม ร่างกฎหมายทั้งสี่ฉบับผ่านความเห็นชอบด้วยคะแนนเสียง 369 ต่อ 10 โดยสภาผู้แทนราษฎรอนุมัติการจัดตั้งคณะกรรมการเฉพาะกิจเพื่อรวมร่างทั้งสี่ฉบับเป็นฉบับเดียวในช่วง 15 วันเพื่อรอการอภิปรายเพิ่มเติมในปีถัดมา
ในเดือนมีนาคม พ.ศ. 2567 สภาผู้แทนราษฎรผ่านร่างกฎหมายดังกล่าวด้วยคะแนนเสียง 400 เสียงต่อ 10 เสียง ทั้งนี้ สมาชิกสภาผู้แทนราษฎรที่เป็นมุสลิม ได้ใช้เอกสิทธิ์ไม่ให้ความเห็นชอบต่อร่างกฎหมายดังกล่าว โดยให้เหตุผลว่าขัดต่อหลักศาสนาของตน ส่วนที่เหลือเป็นการไม่ลงคะแนน 2 เสียง และงดออกเสียง 3 เสียง หลังจากนั้นวุฒิสภาได้ผ่านความเห็นชอบร่างกฎหมายนี้ในเดือนมิถุนายน และนำขึ้นทูลเกล้าฯ พระบาทสมเด็จพระเจ้าอยู่หัว เพื่อทรงลงพระปรมาภิไธย
พระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ 24) พ.ศ. 2567 หรือกฎหมายสมรสเท่าเทียม ซึ่งได้รับความเห็นชอบจากรัฐสภา และพระบาทสมเด็จพระเจ้าอยู่หัวทรงลงพระปรมาภิไธยแล้ว ได้รับการเผยแพร่ในราชกิจจานุเบกษา เมื่อวันที่ 24 กันยายน พ.ศ. 2567 และมีผลใช้บังคับตั้งแต่วันที่ 23 มกราคม พ.ศ. 2568 ตามการนับของศาลยุติธรรม
พัฒนาการของการสมรสเพศเดียวกันในไทย > การวินิจฉัยของศาลรัฐธรรมนูญ

ในปี พ.ศ. 2564 ศาลรัฐธรรมนูญ วินิจฉัยว่ามาตรา 1448 ของประมวลกฎหมายแพ่งและพาณิชย์ที่ตีความการแต่งงานระหว่างหญิงและชายเท่านั้น ไม่ขัดต่อรัฐธรรมนูญ แต่หลังจากมีคำวินิจฉัยฉบับเต็มมีข้อความหนึ่งระบุว่าคู่รักเกย์ "ไม่สามารถสืบพันธุ์ได้เนื่องจากขัดต่อธรรมชาติ" และผู้คนในชุมชนเหล่านั้นก็ไม่ต่างจากสัตว์ชนิดอื่นที่มีพฤติกรรมหรือลักษณะทางกายภาพที่แปลกประหลาด" คำวินิจฉัยนั้นระบุว่าผู้ที่ไม่รักต่างเพศนั้นเป็น "สายพันธุ์" ที่แตกต่างกันซึ่งจำเป็นต้องแยกออกและศึกษาเนื่องจากไม่สามารถสร้าง "สายสัมพันธ์ที่ละเอียดอ่อน" ของความสัมพันธ์ของมนุษย์ได้ ข้อความนี้ถูกวิพากษ์วิจารณ์จากผู้ที่ไม่รักต่างเพศว่าเป็นการแสดงความรังเกียจและดูหมิ่น
อย่างไรก็ตาม ฉัตรชัย เอมราช กล่าวว่าคำพิพากษาดังกล่าวกลับเป็นผลดีต่อการเรียกร้องสิทธิของกลุ่มบุคคลที่มีความหลากหลายทางเพศในไทยที่จะเข้มข้นมากขึ้น ทั้งนี้ ในคำวินิจฉัยดังกล่าวระบุว่า ความเสมอภาคในการจัดตั้งครอบครัวนั้นสามารถดำเนินการได้ "โดยบัญญัติกฎหมายเฉพาะขึ้นมาใหม่เพื่อไม่ให้กระทบกระเทือนถึงกฎหมายหลักที่ได้วางรากฐานความเป็นสถาบันครอบครัวมาตั้งแต่อดีตกาล"
ความคิดเห็นของประชาชน

จากผลสำรวจความคิดเห็นของชาวไทย พบว่ามีการสนับสนุนให้รับรองการสมรสของคนเพศเดียวกันอย่างถูกกฎหมายมาโดยตลอด
จากการสำรวจความคิดเห็น YouGov ในปี พ.ศ. 2562 ซึ่งมีผู้ตอบแบบสำรวจ 1,025 คน พบว่า 63% ของคนไทยสนับสนุนการทำให้ความสัมพันธ์คู่รักเพศเดียวกันถูกต้องตามกฎหมาย โดย 11% คัดค้าน และ 27% เลือกที่จะไม่ตอบ โดย 69% ของผู้ที่มีอายุ 18 ถึง 34 ปีสนับสนุนการออกกฎหมายคู่ชีวิต 10% คัดค้าน การทำให้ถูกต้องตามกฎหมายได้รับการสนับสนุนจาก 56% ของผู้ที่มีอายุระหว่าง 35 ถึง 54 ปี (33% ไม่เห็นด้วย) และ 55% ของผู้ที่มีอายุ 55 ปีขึ้นไป (13% ไม่เห็นด้วย) 66% ของผู้สำเร็จการศึกษาระดับมหาวิทยาลัยเห็นด้วย (10% ไม่เห็นด้วย) และ 57% ของผู้ที่ไม่มีวุฒิการศึกษาระดับมหาวิทยาลัย (12% ไม่เห็นด้วย) 68% ของผู้ที่มีรายได้สูงสนับสนุนการเป็นหุ้นส่วนทางแพ่ง (7% ไม่เห็นด้วย) และ 55% ของผู้ที่มีรายได้น้อย (13% ไม่เห็นด้วย) ผู้หญิง 68% ตอบรับ (ไม่เห็นด้วย 7%) และผู้ชาย 57% (ไม่เห็นด้วย 14%)
จากการสำรวจของ สถาบันบัณฑิตพัฒนบริหารศาสตร์ ในปี พ.ศ. 2565 พบว่าคนไทย 93% ยอมรับเพื่อนหรือเพื่อนร่วมงานที่ไม่รักต่างเพศ 91% จะยอมรับผู้ที่ไม่รักต่างเพศเป็นสมาชิกในครอบครัว และ 80% สนับสนุนการแต่งงานของคนเพศเดียวกัน
ปีถัดมา สมศักดิ์ เทพสุทิน รองนายกรัฐมนตรีในขณะนั้น เปิดเผยว่า การสำรวจของรัฐบาลที่ดำเนินการระหว่างวันที่ 31 ตุลาคม ถึง 14 พฤศจิกายนของปีดังกล่าว พบว่า 96.6% ของกลุ่มตัวอย่างสนับสนุนร่างกฎหมายการสมรสของบุคคลเพศเดียวกัน
ดูเพิ่ม

สิทธิของกลุ่มบุคคลที่มีความหลากหลายทางเพศในประเทศไทย
แหล่งข้อมูลอื่น

สารบบร่างพระราชบัญญัติ โดยสำนักงานเลขาธิการสภาผู้แทนราษฎร
| ด ค กกลุ่มบุคคลที่มีความหลากหลายทางเพศในประเทศไทย |
| --- | --- |
กฎหมาย:  สิทธิของกลุ่มบุคคลที่มีความหลากหลายทางเพศในประเทศไทย  การสมรสเพศเดียวกันในไทย 
อื่น ๆ:  ประวัติศาสตร์ของกลุ่มบุคคลที่มีความหลากหลายทางเพศในประเทศไทย 
 หมวดหมู่:กลุ่มบุคคลที่มีความหลากหลายทางเพศในประเทศไทย
ป้ายผ้ารณรงค์ "สมรสเท่าเทียม" ในงานไพรด์กรุงเทพฯ 2022
เรือนกาหลง

| เรือนกาหลง |
| --- | --- |
ประเภท: ละครโทรทัศน์
สร้างโดย: พอดีคำ
เขียนโดย: ลายน้ำ
กำกับโดย: ธงชัย ประสงค์สันติ สยาม น่วมเศรษฐี
แสดงนำ: วงศกร ปรมัตถากร   ฝนทิพย์ วัชรตระกูล   คะนึงนิจ จักรสมิทธานนท์   พูลภัทร อัตถปัญญาพล   อัทธนียา เอี่ยมวสันต์   ชยพล บุนนาค   อมีนา พินิจ
ภาษาต้นฉบับ: ภาษาไทย
จำนวนตอน: 17 ตอน
การผลิต
ผู้อำนวยการผลิต: ธงชัย ประสงค์สันติ
สถานที่ถ่ายทำ:  ประเทศไทย
ความยาวตอน: 130 นาที/ตอน
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 10 ตุลาคม 2556 – 5 ธันวาคม 2556
เรือนกาหลง เป็นละครโทรทัศน์ไทย แนวพีเรียด ดราม่า โรแมนติก สยองขวัญ สร้างครั้งแรกปี พ.ศ. 2556 นำแสดงโดย วงศกร ปรมัตถากร, ฝนทิพย์ วัชรตระกูล จากบทประพันธ์ และ บทโทรทัศน์ของ ลายน้ำ ผลิตโดย พอดีคำ ออกอากาศทางสถานีโทรทัศน์สีกองทัพบกช่อง 7 ผู้กำกับ : ธงชัย ประสงค์สันติ และ สยาม น่วมเศรษฐี ออกอากาศทุกวัน พุธ - พฤหัสบดี หลังข่าวภาคค่ำช่วงที่ 2 ตั้งแต่วันที่ 10 ตุลาคม 2556 – 5 ธันวาคม 2556 และออกอากาศซ้ำในช่วงละครตอนบ่าย เวลา 13:00 น. ทุกวันจันทร์ - ศุกร์ ตั้งแต่วันที่ 19 มกราคม 2559 และออกอากาศซ้ำอีกครั้งในช่วงละครฮิตที่คิดถึง เวลา 09:30 น. ทุกวันจันทร์ - ศุกร์ ตั้งแต่วันที่ 10 มกราคม 2563 - 3 กุมภาพันธ์ 2563 ในส่วนละคร เรือนกาหลง ที่ออกอากาศซ้ำในช่วงละครฮิตที่คิดถึง ได้แพร่ภาพออกอากาศในระบบความคมชัดสูง High-Definition อัตราส่วนของภาพ 16:9 เป็นครั้งแรกของละครเรื่องนี้
เรื่องย่อ

เรื่องราวความรักที่มากด้วยอุปสรรคของ ไม้ (วงศกร ปรมัตถากร) กับ กาหลง (ฝนทิพย์ วัชรตระกูล) ทั้งคู่ถูกพรากจากกันโดยไม้ต้องไปหาเงินมาเป็นค่าสินสอดตามที่ แม่กลอย (สรารัตน์ หรุ่มเรืองวงศ์) แม่ของกาหลงกำหนด
ขณะที่ กาหลงถูก โชติ (พูลภัทร อัตถปัญญาพล) ลูกชายของ แม่น้อย ปัทมา ปานทอง กับ ผู้ใหญ่ช่วง ภูธฤทธิ์ พรหมบันดาล ฉุดไปหวังข่มขืน แต่กาหลงไม่ยอม โชติจึงทำร้ายและจับกาหลงถ่วงน้ำจนตาย ด้วยความรักและห่วงใยในครอบครัวและไม้ กาหลงไม่ยอมไปเกิด เธอกลับมาใช้ชีวิตคู่กับไม้เยี่ยงคนปกติ
พร้อมกันนั้น เธอก็อาละวาดทุกคนที่พยายามเปิดเผยความจริงเรื่องตนเป็นผีให้ไม้รู้ ไม่เว้นแม้แต่ พุดจีบ (คะนึงนิจ จักรสมิทธานนท์) ลูกสาวของ บุญอิ่ม กชกร นิมากรณ์ เพื่อนรักของกาหลงที่แอบรักไม้อยู่ โดยไม่สนใจว่าที่พุดจีบทำไปก็เพื่อช่วยกาหลง ด้านโชติหาวิธีกำจัดวิญญาณกาหลง
แต่สุดท้ายก็กลายเป็นบ้าและฆ่าพ่อตัวเองตาย ส่วนไม้เมื่อรู้ความจริงก็ตัดสินใจบวชอุทิศส่วนกุศลให้กาหลง จนกาหลงยอมไปผุดไปเกิดในที่สุด
นักแสดง

| ละครโทรทัศน์> ตัวละคร.ออกอากาศ.ดูย้อนหลัง | พ> ศ. 2556.นักแสดงหลัก.ช่อง 7 เอชดี.สถานีโทรทัศน์สีกองทัพบกช่อง 7 | พ> ศ. 2568.นักแสดงหลัก.ช่องวัน 31.Netflix |
| --- | --- | --- |
| ไม้ | วงศกร ปรมัตถากร | นรภัทร วิไลพันธุ์ |
| กาหลง | ฝนทิพย์ วัชรตระกูล | พิมพ์ชนก ลือวิเศษไพบูลย์ |
| พุดจีบ | คะนึงนิจ จักรสมิทธานนท์ | พิมประภา ตั้งประภาพร |
| โชติ | พูลภัทร อัตถปัญญาพล | พาทิศ พิสิฐกุล |
| ชบา | อัทธนียา เอี่ยมวสันต์ | เอสเธอร์ สุปรีย์ลีลา |
| เพชร | ชยพล บุนนาค | ชลวิทย์ มีทองคำ |
| อบเชย | อมีนา พินิจ | รัชวิน คงมาลัย |
ตัวละคร: นักแสดงสมทบ
| แม่กลอย | สรารัตน์ หรุ่มเรืองวงศ์ | มยุรา เศวตศิลา |
| บุญอิ่ม | กชกร นิมากรณ์ | ณัฐริกา ธรรมปรีดานันท์ |
| แม่น้อย | ปัทมา ปานทอง | เดือนเต็ม สาลิตุล |
| ผู้ใหญ่ช่วง | ภูธฤทธิ์ พรหมบันดาล | พลวัฒน์ มนูประเสริฐ |
| ตาสร | ชูษี เชิญยิ้ม | ดิลก ทองวัฒนา |
| ยายมา | ไปรมา รัชตะ | อำภา ภูษิต |
| ดำ | เฉลิมศักดิ์ แย้มขะมัง | ทนงศักดิ์ ศุภการ |
| นางจัน | จอย ชวนชื่น | หมวย ชวนชื่น |
| สัปเหร่อขาว | กล้วย เชิญยิ้ม | อติรุจ สิงหอำพล |
| จอก | ต๋อง ชวนชื่น | พศุตม์ บานแย้ม |
| มัคทายกเฟื้อง | จิ้ม ชวนชื่น | อัมรินทร์ นิติพน |
| โขง | ศรุต สุวรรณภักดี | เรืองศักดิ์ ลอยชูศักดิ์ |
| กาเหว่า | สุทธินันท์ เทียนสุวรรณ | อาริวัฒน์ ภูมิเตชพงศ์ |
| สิง | อติรุจ สิงหอำพล | จรณ โสรัตน์ |
| เผื่อน | ภัทรนิษฐ์ แก้วมณี | รัตนวดี วงศ์ทอง |
| หลวงพี่กบ | หยอง ลูกหยี | คมกฤษณ์ ดวงสุวรรณ์ |
| เสือหวาด / ขุนหวาด | เวนย์ ฟอลโคเนอร์ | กรเศก โคนินทร์ |
| มั่น | บุญชู เชิญยิ้ม | อภินันท์ เศวกเวกเตอร์ |
| นวล | อุ่นเรือน ราโชติ | ปานวาด เหมมณี |
| ขาบ | ณพรัตน์ ทองริดสุข | อัญญาวัฒน์ ร่วมอ่อนน้อม |
| งาม | รตวรรณ ออมไธสง | เพญาดา สุขสตรีเมฆา |
ตัวละคร: นักแสดงรับเชิญ
| พระธุดงค์ | ยอดชาย เมฆสุวรรณ | สุเมฆา รอดเจริญ |
| พ่อของไม้ | วีระชัย หัตถโกวิท | อธิวัฒน์ สนิทวงศ์ ณ อยุธยา |
| พ่อของกาหลง | นึกคิด บุญทอง | เกริกพล มัสยวานิช |
| จำปา | ประถมาภรณ์ รัตนภักดี | ชไมพร จตุรภุช |
| หมอผีสัก | อัมพร ปานกระโทก | นภัทร ดุจษฎีเลิศสกาล |
| หลวงพ่อ | โยธิน มาพบพันธ์ | ธีรพงศ์ เหลียวรักวงศ์ |
| ชายหนุ่มบนเรือ | ณัทกฤช พรหมดนตรี | จิรายุ ละอองมณี |
| อาจารย์ดำ | ปรีชา เกตุคำ | วรพงษ์ ชิวนันท์ธนาโกมล |
| กาหลง (วัยเด็ก) | พรสรวง รวยรื่น | ด.ญ.มาชิดา สุทธิกุลพานิช |
รางวัล

| งานประกาศผลรางวัล | รางวัล | ผู้เข้าชิง | ผลรางวัล | หมายเหตุ |
| --- | --- | --- | --- | --- |
| คมชัดลึก อวอร์ด ครั้งที่ 11 | ผู้กำกับละครโทรทัศน์ยอดเยี่ยม | สยาม น่วมเศรษฐี | เสนอชื่อเข้าชิง |  |

| ไนน์เอ็นเตอร์เทน อวอร์ด 2014 | นักแสดงหญิงแห่งปี | ฝนทิพย์ วัชรตระกูล | เสนอชื่อเข้าชิง | ร่วมกับผลงานอื่น   - สุภาพบุรุษบ้านทุ่ง |

| รางวัลนาฏราช ครั้งที่ 5 | กำกับศิลป์ยอดเยี่ยม | สรยุทธ สันธิ | เสนอชื่อเข้าชิง |  |
| รางวัลนาฏราช ครั้งที่ 5 | ลำดับภาพยอดเยี่ยม | กลินท์ ทับทรวง | เสนอชื่อเข้าชิง |  |
| รางวัลนาฏราช ครั้งที่ 5 | บทโทรทัศน์ยอดเยี่ยม | ลายน้ำ | เสนอชื่อเข้าชิง |  |
| รางวัลนาฏราช ครั้งที่ 5 | ผู้กำกับยอดเยี่ยม | ธงชัย ประสงค์สันติ สยาม น่วมเศรษฐี | เสนอชื่อเข้าชิง |  |
| รางวัลนาฏราช ครั้งที่ 5 | ละครยอดเยี่ยม | เรือนกาหลง | เสนอชื่อเข้าชิง |  |

| Daradaily The Great Awards 2014 | นักแสดงนำหญิง สาขาละครที่สุดแห่งปี | ฝนทิพย์ วัชรตระกูล | เสนอชื่อเข้าชิง |  |
| Daradaily The Great Awards 2014 | ละครที่สุดแห่งปี | เรือนกาหลง | เสนอชื่อเข้าชิง |  |

| SIAMDARA  STARS AWARDS 2014 | นักแสดงนำชายยอดเยี่ยม สาขาละครโทรทัศน์ | วงศกร ปรมัตถากร | เสนอชื่อเข้าชิง |  |
| SIAMDARA  STARS AWARDS 2014 | ละครยอดเยี่ยม | เรือนกาหลง | เสนอชื่อเข้าชิง |  |
แหล่งข้อมูลอื่น

เรื่องย่อละคร เรือนกาหลง : Gossipstar เก็บถาวร 2013-10-11 ที่ เวย์แบ็กแมชชีน
เรือนกาหลง ที่สยามโซน
คุณครูโรงเรียนปีศาจ รายงานตัวแล้วครับ!

Japanese manga series
| --- | --- |
คุณครูโรงเรียนปีศาจ รายงานตัวแล้วครับ!

妖怪学校の先生はじめました！ (Yōkai Gakkō no Sensei Hajimemashita!)
แนว: ตลกสยองขวัญ แฟนตาซีคอมเมดี้
มังงะ
เขียนโดย: ไม ทานากะ
สำนักพิมพ์: สำนักพิมพ์สแควร์เอนิกซ์
สำนักพิมพ์ภาคภาษาอังกฤษ: อเมริกาเหนือ Yen Press
นิตยสาร: Monthly G Fantasy
กลุ่มเป้าหมาย: โชเน็ง
ตีพิมพ์ตั้งแต่: 18 พฤศจิกายน พ.ศ. 2557 – ปัจจุบัน
จำนวนเล่ม: 16
อนิเมะโทรทัศน์
ฉาย:  8 ตุลาคม พ.ศ. 2567  – ปัจจุบัน
ตอน: 22
คุณครูโรงเรียนปีศาจ รายงานตัวแล้วครับ!(ญี่ปุ่น: 妖怪学校の先生はじめました！; โรมาจิ: Yōkai Gakkō no Sensei Hajimemashita!) เป็นซีรีส์มังงะญี่ปุ่นที่เขียนและวาดภาพโดย ไม ทานากะ เริ่มตีพิมพ์ในนิตยสาร Monthly G Fantasy ของสำนักพิมพ์สแควร์เอนิกซ์ ตั้งแต่เดือนพฤศจิกายน พ.ศ. 2557 มีการดัดแปลงเป็นซีรีส์อนิเมะซึ่งมีกำหนดฉายครั้งแรกในวันที่ 8 ตุลาคม พ.ศ. 2567
สื่อต่างๆ > มังงะ

เขียนและวาดภาพโดย ไม ทานากะ เริ่มตีพิมพ์ในนิตยสาร Monthly G Fantasy ของ สำนักพิมพ์สแควร์เอนิกซ์ ตั้งแต่วันที่ 18 พฤศจิกายน พ.ศ. 2557 บทต่างๆ ได้รับการรวบรวมเป็นเล่ม (ทังโกบง) จำนวน 16 เล่ม ณ เดือนธันวาคม พ.ศ. 2567
ในระหว่างการเสวนาของพวกเขาที่ Sakura-Con พ.ศ. 2560 Yen Press ได้ประกาศว่าพวกเขาอนุญาตให้มังงะเรื่องนี้ตีพิมพ์เป็นภาษาอังกฤษ
สื่อต่างๆ > มังงะ > เล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายEnglish | ISBN English |
| --- | --- | --- | --- | --- |
| 1 |  22 พฤษภาคม พ.ศ. 2558 | 978-4-75-754661-5 | 19 ธันวาคม พ.ศ. 2560 | 978-0-31-641417-3 |
| 2 |  27 ตุลาคม พ.ศ. 2558 | 978-4-75-754787-2 | 10 เมษายน พ.ศ. 2561 | 978-0-31-644723-2 |
| 3 |  27 พฤษภาคม พ.ศ. 2559 | 978-4-75-754999-9 | 26 มิถุนายน พ.ศ. 2561 | 978-0-31-644726-3 |
| 4 |  26 พฤศจิกายน พ.ศ. 2559 | 978-4-75-755172-5 | 18 กันยายน พ.ศ. 2562 | 978-0-31-644729-4 |
| 5 |  27 กรกฎาคม พ.ศ. 2560 | 978-4-75-755428-3 | 11 ธันวาคม พ.ศ. 2561 | 978-1-97-532843-6 |
| 6 |  27 มีนาคม พ.ศ. 2561 | 978-4-75-755681-2 | 26 มีนาคม พ.ศ. 2562 | 978-1-97-532846-7 |
| 7 |  27 กันยายน พ.ศ. 2561 | 978-4-75-755864-9 | 18 มิถุนายน พ.ศ. 2562 | 978-1-97-533044-6 |
| 8 |  27 มิถุนายน พ.ศ. 2562 | 978-4-75-756142-7 | 24 ธันวาคม พ.ศ. 2562 | 978-1-97-538736-5 |
| 9 |  27 มกราคม พ.ศ. 2563 | 978-4-75-756485-5 | 29 ธันวาคม พ.ศ. 2563 | 978-1-97-531694-5 |
| 10 |  26 กันยายน พ.ศ. 2563 | 978-4-75-756864-8 | 13 กรกฎาคม พ.ศ. 2564 | 978-1-97-532470-4 |
| 11 |  27 เมษายน พ.ศ. 2564 | 978-4-75-757226-3 | 7 มิถุนายน พ.ศ. 2565 | 978-1-97-533828-2 |
| 12 |  27 พฤศจิกายน พ.ศ. 2564 | 978-4-75-757600-1 | 13 ธันวาคม พ.ศ. 2565 | 978-1-97-534670-6 |
| 13 |  27 มิถุนายน พ.ศ. 2564 | 978-4-75-757992-7 | 18 กรกฎาคม พ.ศ. 2565 | 978-1-97-536375-8 |
| 14 |  27 ธันวาคม พ.ศ. 2564 | 978-4-75-758325-2 | 18 มิถุนายน พ.ศ. 2567 | 978-1-97-537466-2 |
| 15 |  27 มิถุนายน พ.ศ. 2566 | 978-4-75-758627-7 | 17 กันยายน พ.ศ. 2567 | 978-1-97-539124-9 |
| 16 |  27 ธันวาคม พ.ศ. 2566 | 978-4-75-758979-7 | — | — |
สื่อต่างๆ > อนิเมะ

มีการประกาศดัดแปลงเป็นซีรีส์อนิเมะเมื่อวันที่ 15 ธันวาคม พ.ศ. 2566 และมีกำหนดฉายในปี พ.ศ. 2567
การเลือกตั้งนายกองค์การบริหารส่วนจังหวัดในประเทศไทย พ.ศ. 2566

การเลือกตั้งนายกองค์การบริหารส่วนจังหวัดในประเทศไทย พ.ศ. 2566 เป็นการเลือกตั้งนายกองค์การบริหารส่วนจังหวัด (นายก อบจ.) ทั้งสิ้น 2 จังหวัด สืบเนื่องจากนายกองค์การบริหารส่วนจังหวัดทั้ง 2 คน ลาออกจากตำแหน่งก่อนครบวาระ
นายกองค์การบริหารส่วนจังหวัดที่ได้รับเลือกตั้ง

| รูปแบบ | ความหมาย |
| --- | --- |
: ดำรงสมาชิกภาพ
: สิ้นสุดสมาชิกภาพ
: กกต./ศาลอุทธรณ์ สั่งให้มีการเลือกตั้งนายก อบจ.ใหม่

| สี | พรรค |
| --- | --- |
: พรรคเพื่อไทย
: พรรคพลังประชารัฐ

แยกตามรายภาคตามการแบ่งของราชบัณฑิตยสถาน
| จังหวัด | นาม | สังกัด | สังกัด |  | หมายเหตุ |
| --- | --- | --- | --- | --- | --- |
| กาญจนบุรี | นายแพทย์ ประวัติ กิจธรรมกูลนิจ |  | กลุ่มพลังกาญจน์ |  |  |
| สระแก้ว | ฐานิสร์ เทียนทอง |  | ผู้สมัครอิสระ |  |  |
การเลือกตั้ง

เรียงลำดับตามวันที่จัดการเลือกตั้ง
การเลือกตั้ง > สระแก้ว

จัดขึ้นเมื่อวันที่ 26 มีนาคม พ.ศ. 2566 เป็นการเลือกตั้งนายกองค์การบริหารส่วนจังหวัดสระแก้ว สืบเนื่องจาก ขวัญเรือน เทียนทอง นายกองค์การบริหารส่วนจังหวัดสระแก้วได้ลาออกจากตำแหน่งเมื่อวันที่ 1 กุมภาพันธ์ พ.ศ. 2566 โดยมีผู้สมัครทั้งหมด 4 ราย ดังนี้
หมายเลข 1 อัคนีมา คลังเพชร อดีตผู้สมัคร สส.สระแก้ว เขต 2 พรรคเสรีรวมไทย สังกัดกลุ่มผู้กองทองทศ ได้รับการสนับสนุนจาก ร้อยเอก ทองวราห์ มากสาคร รองประธานสภา อบจ.สระแก้ว
หมายเลข 2 ฐานิสร์ เทียนทอง อดีตสส. สระแก้ว 6 สมัย บุตรของ พิเชษฐ์ เทียนทอง (น้องชายของ เสนาะ เทียนทอง อดีตสส. สระแก้ว หลายสมัย) กับ ขวัญเรือน เทียนทอง อดีตนายกองค์การบริหารส่วนจังหวัดสระแก้ว และ สส.สระแก้ว เขต 1 พรรคพลังประชารัฐ
หมายเลข 3 บรรจง โพธิ์คำ ทนายความ
หมายเลข 4 วราวุธ สุวิทยพันธุ์
| ผลการเลือกตั้งนายกองค์การบริหารส่วนจังหวัดสระแก้ว พ> ศ. 2566.พรรค | ผลการเลือกตั้งนายกองค์การบริหารส่วนจังหวัดสระแก้ว พ> ศ. 2566.พรรค | ผลการเลือกตั้งนายกองค์การบริหารส่วนจังหวัดสระแก้ว พ> ศ. 2566.ผู้สมัคร | ผลการเลือกตั้งนายกองค์การบริหารส่วนจังหวัดสระแก้ว พ> ศ. 2566.คะแนนเสียง | ผลการเลือกตั้งนายกองค์การบริหารส่วนจังหวัดสระแก้ว พ> ศ. 2566.% | ผลการเลือกตั้งนายกองค์การบริหารส่วนจังหวัดสระแก้ว พ> ศ. 2566.± |
| --- | --- | --- | --- | --- | --- |
|  | อิสระ | ฐานิสร์ เทียนทอง (2) | 131,999 | 74.91 | – |
|  | กลุ่มผู้กองทองทศ | อัคนีมา คลังเพชร (1) | 38,707 | 21.97 | – |
|  | อิสระ | บรรจง โพธิ์คำ (3) | 3,558 | 2.02 | – |
|  | อิสระ | วราวุธ สุวิทยพันธุ์ (4) | 1,950 | 1.11 | – |
| ผลรวม | ผลรวม | ผลรวม | 176,204 | 100.00 | — |

| บัตรดี | บัตรดี | บัตรดี | 176,204 | 86.59 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 17,623 | 8.66 | – |
| บัตรเสีย | บัตรเสีย | บัตรเสีย | 9,665 | 4.75 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 203,492 | 47.27 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 430,537 | 100.00 | — |
การเลือกตั้ง > กาญจนบุรี

จัดขึ้นเมื่อวันที่ 22 ตุลาคม พ.ศ. 2566 เป็นการเลือกตั้งนายกองค์การบริหารส่วนจังหวัดกาญจนบุรี สืบเนื่องจากนายแพทย์ สุรพงษ์ ปิยะโชติ นายกองค์การบริหารส่วนจังหวัดกาญจนบุรี ได้ลาออกจากตำแหน่งเมื่อวันที่ 1 กุมภาพันธ์ พ.ศ. 2566 เพื่อรับตำแหน่งรัฐมนตรีช่วยว่าการกระทรวงคมนาคม โดยมีผู้สมัครทั้งหมด 2 ราย ดังนี้
หมายเลข 1 วรรษภณ แสงเป่า หรือ ทนายสุกวี อดีตผู้สมัคร สส.กาญจนบุรี พรรคก้าวไกล สังกัดกลุ่มเพื่ออนาคตกาญจน์ โดยมีพรรคก้าวไกลเป็นผู้สนับสนุน
หมายเลข 2 นายแพทย์ประวัติ กิจธรรมกูลนิจ สังกัดกลุ่มพลังกาญจน์ โดยมี สุรพงษ์ ปิยะโชติ อดีตนายกองค์การบริหารส่วนจังหวัดกาญจนบุรี และกลุ่ม สส. กาญจนบุรี พรรคเพื่อไทย เป็นผู้สนับสนุน
ผลการเลือกตั้งปรากฏว่า นายแพทย์ประวัติ กิจธรรมกูลนิจ ได้รับเลือกตั้ง
| ผลการเลือกตั้งนายกองค์การบริหารส่วนจังหวัดกาญจนบุรี พ> ศ. 2566.พรรค | ผลการเลือกตั้งนายกองค์การบริหารส่วนจังหวัดกาญจนบุรี พ> ศ. 2566.พรรค | ผลการเลือกตั้งนายกองค์การบริหารส่วนจังหวัดกาญจนบุรี พ> ศ. 2566.ผู้สมัคร | ผลการเลือกตั้งนายกองค์การบริหารส่วนจังหวัดกาญจนบุรี พ> ศ. 2566.คะแนนเสียง | ผลการเลือกตั้งนายกองค์การบริหารส่วนจังหวัดกาญจนบุรี พ> ศ. 2566.% | ผลการเลือกตั้งนายกองค์การบริหารส่วนจังหวัดกาญจนบุรี พ> ศ. 2566.± |
| --- | --- | --- | --- | --- | --- |
|  | กลุ่มพลังกาญจน์ | ประวัติ กิจธรรมกูลนิจ (2) | 142,240 | 63.36 | – |
|  | กลุ่มเพื่ออนาคตกาญจน์ | วรรษภณ แสงเป่า (1) | 82,256 | 36.64 | – |
| ผลรวม | ผลรวม | ผลรวม | 224,496 | 100.00 | — |

| บัตรดี | บัตรดี | บัตรดี | 224,496 |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 637,672 | 100.00 | — |
ดูเพิ่ม

การเลือกตั้งนายกองค์การบริหารส่วนจังหวัดในประเทศไทย พ.ศ. 2563